ธปท.ขายพันธบัตร 6.5 หมื่นล้านบาท
ธปท.ออกพันธบัตร 6.5 หมื่นล้านบาท อายุ 14 วัน ขาย 19 พ.ค.นี้ เพื่อดูดซับสภาพคล่องให้อยู่ในระดับเหมาะสม
17 พ.ค. 2559

ธปท.ออกพันธบัตร 6.5 หมื่นล้านบาท อายุ 14 วัน ขาย 19 พ.ค.นี้ เพื่อดูดซับสภาพคล่องให้อยู่ในระดับเหมาะสม
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) ออกประกาศกำหนดแผนการออกพันธบัตรธนาคารแห่งประเทศไทย อายุไม่เกิน 15 วัน ในเดือนพ.ค. 2559 โดยจะออกประมูลขายพันธบัตรรุ่น พ. 20/14/59 วงเงิน 6.5 หมื่นล้านบาท อายุ 14 วัน เปิดประมูลขายในวันที่ 19 พ.ค.นี้ โดยกำหนดวันชำระเงิน 24 พ.ค.2559 ครบกำหนดอายุในวันที่ 7 มิ.ย.2559
ทั้งนี้ คาดว่าการออกขายพันบัตรดังกล่าวของธปท.เป็นการดำเนินการตามปกติ เพื่อดูดซับสภาพคล่องให้อยู่ในระดับที่เหมาะสมกับการกำหนดอัตราดอกเบี้ยนโยบายในปัจจุบันที่คงไว้ที่ 1.5% เนื่องจากปัจจุบันสภาพคล่องล้นเกินความต้องการของระบบเศรษฐกิจ ซึ่งภาวะเช่นนี้เป็นมานานแล้ว ทำให้ธปท.มีภาระจ่ายดอกเบี้ยพันธบัตรมาต่อเนื่อง